Cuneiform Tablet POAT 9 (L29 562)
Cuneiform tablet, dated to the Old Assyrian Period (ca. 1950-1850 BC).
Genre: legal writing(s)
Transliteration:
da-na-a wa-ba-ar-tám im-ḫu-ur-ma GÍR ú-šé-ṣí-ma um-ma da-na-a-ma a-na ma-na-na-ma a-na ší-bu-tim ú-lá áš-ku-kà a-na a-i-tim ṭup-pá-am ša ší-bu-ti-kà ta-dí-in um-ma ma-na-na-ma ú-lá we-dí-a-ku ṭup-pá-am a-dí-in a-wi-lúm kà-ra-am ta-wi-ni-a im-ḫu-ur-ni-a-tí-ma kà-ru-um i-dí-ni-a-tí-ma a-na-ku ù tap-pá-i ṭup-pá-am ni-dí-in um-ma ma-na-na-ma i-nu-mì ṭup-pá-am ba-áb DINGIR ni-dí-nu a-wa-tim ša a-na-ku lá i-de₈-ú ší-ta ù ša-lá-áš tap-pá-i ú-ḫa-sí-sà-ni-ma ù qá-sú ú-ša-ší-šu-ma a-wa-tim ša ú-ḫa-sí-sá-ni-ni nu-ra-de₈ um-ma da-na-a-ma a-na ší-bu-tim ú-lá áš-ku-ka um-ma ma-na-na-ma ki-na a-na ší-bu-tim ú-lá ta-áš-ku-ni ù i-nu-mì ṭup-pá-am ni-dí-nu ší-bu-tam₄ mì-ma ú-lá nu-dí ṭup-pu-um a-num ša ba-áb DINGIR